Πέντσιχ Σιλάτ

Το μεγαλύτερο αρχιπέλαγος της γης εκτείνεται από τη Μαλαισία μέχρι τη Νέα Γουινέα, αποτελείται από πάνω από 13000 νησιά και εκεί αναπτύχθηκε η μαχητική τέχνη Πέντσιχ Σιλάτ (Pentjak Silat). Σε αυτό τον γεωγραφικό χώρο μέσα από πολέμους, εμπόριο, μεταναστεύσεις πληθυσμών και πρόσμιξη πολιτισμικών στοιχείων αναπτύχθηκε και μεταλλάχθηκε η τέχνη Πέντσιχ Σιλάτ από τον 4ο μέχρι τον 20ο αιώνα μ.Χ. Οι επιρροές είναι έντονες από διάφορα μαχητικά συστήματα και προέρχονται από Κίνα, Ινδία, Νεπάλ, Αραβία και Φιλιππίνες. Pentjak σημαίνει σωματική κίνηση και Silat σημαίνει μάχη. Η έκφραση έχει την έννοια της μάχης χρησιμοποιώντας τεχνικές αυτοάμυνας.

 Υπάρχουν εκατοντάδες στυλ της τέχνης σε Ινδονησία, Μαλαισία, Σουμάτρα, Μπαλί και Ιάβα: ως πιο διαδεδομένα θεωρούνται το Maphilindo Silat, Kuntao Silat, Bukti Negara, Mande Muda, Bersilat και Serak. Το Πέντσιχ Σιλάτ έχει 3 μαχητικούς τομείς: Πέντσιχ Σιλάτ (αυτοάμυνα) Πέντζανγκ Γκουλάτ (πάλη) Ουτζουνγκάν (όπλα) Στον πρώτο τομέα ο ασκούμενος μαθαίνει: Djurus (κινήσεις του άνω κορμού και τεχνικές χεριών) Langkas (βηματισμοί) Sambuts (γυμνάσματα δύο ατόμων) Kembangan (ελεύθερη μη προκαθορισμένη σκιαμαχία shadow-boxing) Sikap’s (στάσεις σώματος) Gerak’s (κινήσεις) Serangan (επίθεση)Οι στάσεις σώματος και οι κινήσεις διαθέτουν ροή, αρμονία, εκρηκτικότητα και οι κινήσεις μιμούνται διάφορα ζώα: Μαϊμού, Πίθηκος, Τίγρη, Πάνθηρας, Κόμπρα, Πύθωνας και Ερωδιός. Στον δεύτερο τομέα ο ασκούμενος μαθαίνει: πάλη ρίψεις έλεγχο του σώματος του αντιπάλου με συνδυασμό γρήγορων καταστρεπτικών χτυπημάτωνΛαμβάνεται πάντοτε υπόψη ότι μία επίθεση μπορεί να είναι μαζική, γι' αυτό ο ασκούμενος μαθαίνει να παλεύει και να μάχεται πολλούς επιτιθέμενους με γρήγορη αποδέσμευση. Στον τρίτο τομέα ο ασκούμενος μαθαίνει τη χρησιμοποίηση διάφορων όπλων, όπως μαχαίρι, σπαθί, τρίαινα, ραβδί, κοντάρι, εγχειρίδιο, ύφασμα, σχοινί κ.α. Ο ασκούμενος μαθαίνει να χρησιμοποιεί διάφορα αντικείμενα από το γύρω περιβάλλον ως όπλα σε καταστάσεις αυτοάμυνας. Στο Πέντσιχ Σιλάτ πρώτα ο ασκούμενος μαθαίνει άοπλη μάχη και μετά όπλα, σε αντίθεση με τα Φιλιππινέζικα μαχητικά συστήματα, όπου συνήθως πρώτα μαθαίνει όπλα και μετά άοπλη μάχη. Αν και κάθε στυλ διαφέρει από άλλα παρόμοια στυλ σε ορολογία, τεχνοτροπία και φόρμες, όλα τα στυλ αυτής της πολεμικής τέχνης διαθέτουν τα εξής κοινά σημεία και αρχές: Kerojok. Είναι η προετοιμασία του μαχητή στην αποτελεσματική αντιμετώπιση πολλαπλών μαχητών, μαζικών επιθέσεων και η χρησιμοποίηση θανατηφόρων τεχνικών για την εξουδετέρωσή τους. Sepok Depok. Είναι λακτίσματα που εκτελούνται όταν ο ασκούμενος βρίσκεται κάτω στο έδαφος. Κυρίως παρουσιάζονται τέτοιου είδους τεχνικές σε στυλ από τη Σουμάτρα. Σε αυτό τον γεωγραφικό χώρο οι βροχοπτώσεις είναι πολύ έντονες και το έδαφος πάντοτε είναι ολισθηρό και λασπώδες με αποτέλεσμα όλες οι συμπλοκές να καταλήγουν στο έδαφος. Με αυτό το σκεπτικό οι μαχητές προτιμούν να βρίσκονται στο έδαφος και να λακτίζουν καταστροφικά τον αντίπαλο παρά να βρεθούν σε κατάσταση πάλης. Χρησιμοποίηση χτυπημάτων με αγκώνες, με το κεφάλι, με ανοικτή παλάμη, με την κόψη της παλάμης, με τις γροθιές, ρίψεις και τεχνικές κλειδωμάτων που παρουσιάζονται σε στυλ από την Ιάβα. Σαρόνγκ. Είναι ένα παραδοσιακό ύφασμα που προέρχεται από το Μπαλί και το φοράνε γύρω από τη μέση όλοι οι ασκούμενοι στο Πέντσιχ Σιλάτ. Χρησιμοποιείται σε τεχνικές αφοπλισμού, πνιγμού, καθήλωσης και ελέγχου. Hit-Trapping, στιγμιαίος έλεγχος των μελών του αντιπάλου για την προετοιμασία εκτέλεσης ισχυρών χτυπημάτων. Οι ασκούμενοι χρησιμοποιούν δύο βασικά γυμνάσματα για την επίτευξη αυτού του ελέγχου: Kilet (χέρια) και Kaki Nempel (πόδια). Γυροσκοπική Περιστροφή. Είναι η μετακίνηση και η περιστροφή του σώματος του αντιπάλου για πρόκληση απώλειας ισορροπίας και ρίψης. Χρησιμοποιούνται αρχές μηχανικής σώματος για την επίτευξη αυτού του στόχου. Συνεχής Ροή, αδιάκοπη ροή χτυπημάτων και σωματικής κίνησης. Ο ασκούμενος μαθαίνει να μην επανατοποθετεί σε μία αρχική θέση τα όπλα του (χέρια, πόδια, μαχαίρι) μετά από την ολοκλήρωση μίας αρχικής επίθεσης, αλλά τη συνέχιση διαφορετικών χτυπημάτων και αποκρούσεων σε άλλες γραμμές επίθεσης. Καταστροφές (Destructions). Ο ασκούμενος μαθαίνει να καταστρέφει με τη χρησιμοποίηση του αγκώνα, πήχη, γροθιάς και κόψη της παλάμης οποιουδήποτε εισερχόμενου χτυπήματος από τον αντίπαλο. Έτσι επιτυγχάνεται η μείωση της μαχητικής ικανότητας του αντιπάλου και η δημιουργία ανοίγματος για αντεπίθεση. Εξάλειψη του κινδύνου, ο ασκούμενος μαθαίνει για την ασφαλή του διαφυγή από μία συμπλοκή να εξασφαλίζει ότι ο αντίπαλος έχει εξουδετερωθεί αποτελεσματικά, ώστε να είναι ανίκανος για μία άμεση αντεπίθεση. Εκτός από τη μαχητική πλευρά του Πέντσιχ Σιλάτ, που ονομάζεται Μπέλα Ντίρι (αυτοάμυνα), υπάρχει και η αγωνιστική πλευρά της τέχνης, που ονομάζεται Ολάχ Ράγκα. Πρόκειται για τη διοργάνωση πρωταθλημάτων επίδειξης δεξιοτήτων και μαχητικών αγώνων. Οι προπονήσεις διεξάγονται συνήθως με παραδοσιακά ενδύματα και υπό τον ήχο παραδοσιακής μουσικής Gamelan Gendang για σεβασμό και συνέχιση της παράδοσης. Η τέχνη Πέντσιχ Σιλάτ παρουσιάζει ιδιαίτερη άνθιση στην Ευρώπη, κυρίως στην Ολλανδία, όπου υπάρχουν δεκάδες σχολές και στυλ, καθώς και στο Βέλγιο, Αγγλία, Γαλλία και Γερμανία. Maphilindo Silat Malaysian Silat